CELEX: 62016TN0746
Language: sk
Date: 2016-10-28 00:00:00
Title: Vec T-746/16: Žaloba podaná 28. októbra 2016 – Andreassons Åkeri a i./Komisia

6.2.2017   
            
            
               SK
            
            
               Úradný vestník Európskej únie
            
            
               C 38/34
            
         Žaloba podaná 28. októbra 2016 – Andreassons Åkeri a i./Komisia
   (Vec T-746/16)
   (2017/C 038/47)
   Jazyk konania: švédčina
   
      Účastníci konania
   
   
      Žalobcovia: Andreassons Åkeri i Veddige AB (Veddige, Švédsko), Luke Transport AB (Laholm, Švédsko), Zimit Transportförmedling AB v konkurze (Veddige) (v zastúpení: A. Broch a C.M. von Quitzow, lawyers)
   
      Žalovaná: Európska komisia
   
      Návrhy
   
   Žalobcovia navrhujú, aby Všeobecný súd:
   
               —
            
            
               zrušil rozhodnutie Komisie Ares (2016) 4309876 z 10. augusta 2016 skončiť EU-Pilot 7504/15/EMPL.
            
         
      Dôvody a hlavné tvrdenia
   
   Na podporu svojej žaloby, žalobcovia uvádzajú štyri žalobné dôvody.
   
               1.
            
            
               Prvý žalobný dôvod: Žalobkyne najali na základe občianskoprávnych zmlúv poľské samostatne zárobkovo činné osoby registrované na hospodárske účely v Poľsku, ktoré následne poskytovali služby žalobkyniam. Potom, čo boli zmluvné služby poskytnuté, sa poľskí pracovníci vrátili do Poľska, kde majú miesto trvalého bydliska podľa práva sociálneho zabezpečenia. Následne, potom ako došlo k osobitnému posúdeniu (daňová kontrola) požadoval švédsky Skatteverket (daňový orgán) od žalobkýň zaplatenie švédskych zamestnávateľských príspevkov na sociálne zabezpečenie za poľské samostatne zárobkovo činné osoby a uložil žalobkyniam osobitnú finančnú sankciu. Takýto postup je v rozpore s nariadením Rady (EHS) č. 574/72, ktoré bolo nahradené nariadením Rady (ES) č. 987/2009.
            
         
               2.
            
            
               Druhý žalobný dôvod: Na základe článku 4 nariadenia č. 574/72, ktoré bolo uplatniteľné v čase pristúpenia Švédska k Európskej únii, menovala švédska vláda Försäkringskassan (Správa sociálneho zabezpečenia) ako príslušný orgán pre otázky spojené so švédskym právom sociálneho zabezpečenia, ktoré sa týkajú vykonania pravidiel Únie, o ktoré ide v uvedenom prípade. Podľa švédskeho vnútroštátneho práva však prináleží Skatteverket, aby zaisťoval výber zamestnávateľských príspevkov na sociálne zabezpečenie.
            
         
               3.
            
            
               Tretí žalobný dôvod: Príspevky na sociálne zabezpečenie boli dvakrát odpočítané, čomu práve majú dotknuté nariadenia predísť.
            
         
               4.
            
            
               Štvrtý žalobný dôvod: Existuje požiadavka, že jednotlivec musí byť registrovaný vo švédskej Försäkringskassan, aby mohli byť vyberané príspevky švédskeho zamestnávateľa na poľské samostatne zárobkovo činné osoby. Neprebehol však žiadny prieskum zo strany Skatteverket, či to tak bolo v prejednávanom prípade. Skutočnosť, že v súlade s vyššie uvedeným boli príspevky na sociálne zabezpečenie vyrubené bez toho, aby boli odvedené za určitú osobu, ako je to v rade členských štátov, treba považovať za odporujúcu právu Únie.